ORDE do 18 de febreiro de 2009 pola que se suprimen determinados ficheiros de datos de carácter persoal existentes na Escola Galega de Administración Pública, como organismo autónomo da Consellería de Presidencia, Administracións Públicas e Xustiza, e que se publicaron na Orde do 21 de xuño de 2001 reguladora de datos de carácter persoal da Consellería da Presidencia e Administración Pública e as súas secretarías xerais e da Orde do 26 de novembro de 2003 pola que se regulan e protexen os datos de carácter persoal existentes na Escola Galega de Administración Pública.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/03/2009

A Lei orgánica 15/1999, do 13 de decembro (BOE nº 298, do 14 de decembro), regula o tratamento de datos de carácter persoal rexistrados en soportes físicos, que os faga susceptibles de tratamento, así como toda modalidade de uso posterior destes datos polos sectores público e privado. A finalidade desta regulación é garantir e protexer as liberdades públicas e os dereitos fundamentais das persoas físicas e, especialmente, a súa honra e intimidade persoal e familiar.
No artigo 20 da devandita lei disponse que a creación, modificación ou supresión dos ficheiros das administracións públicas só poderán facerse por medio de disposición xeral publicada no BOE ou diario oficial correspondente.
En consecuencia, en virtude das facultades que me confire o artigo 34.6º da Lei 1/1983, do 22 de febreiro, reguladora da Xunta de Galicia e da súa Presidencia, modificada parcialmente pola Lei 11/1998, do 20 de outubro, e poa Lei 12/2007, do 27 de xullo,
DISPOÑO:
Artigo 1º.-Obxecto.
Mediante esta orde da Consellería de Presidencia, Administracións Públicas e Xustiza suprímense os ficheiros de datos de carácter persoal dependentes da Escola Galega de Administración Pública que se especifican no anexo.
Artigo 2º.-Finalidade e uso dos ficheiros.
Os datos de carácter persoal, incluídos nos ficheiros da Escola Galega de Administración Pública suprimidos por esta resolución só foron utilizados para os fins expresamente previstos e declarados no anexo e polo persoal debidamente autorizado.
Artigo 3º.-Cesión de datos.
Os datos só serán cedidos nos supostos expresamente previstos pola lei e os declarados no anexo. No suposto de cesión de datos ás administracións públicas haberá que aterse ao disposto na normativa vixente respecto a esta materia.
Artigo 4º.-Organo responsable dos ficheiros.
A responsabilidade sobre os ficheiros automatizados suprimidos por esta orde correspóndelle a Escola Galega de Administración Pública, encadrada na Consellería de Presidencia, Administracións Públicas e Xustiza.
No anexo detállase a unidade ante a que exercerán os dereitos de acceso, rectificación, cancelación e oposición de datos que constan nos ficheiros.
Artigo 5º.-Nivel de protección e medidas de seguranza.
O nivel dos ficheiros suprimidos por esta orde atópanse clasificados, atendendo ó disposto no artigo 80 do Real decreto 1720/2007, do 21 de decembro. O detalle da súa clasificación (nivel básico, medio ou alto) atópase no anexo.
O titular do órgano responsable destes ficheiros establece no anexo o destino que vaia darse aos datos ou, se é o caso, as previsións que se adopten para a súa destrución.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de febreiro de 2009.
Jose Luis Méndez Romeu
Conselleiro da Presidencia, Administracións Públicas e Xustiza
Ver referencia pdf "04800D002P007.PDF"